মাত্র ছয়টি প্রথম-শ্রেণীর ক্রিকেটে অংশ নেয়ার পর ১৯৮৮ সালে আন্তর্জাতিক ক্রিকেটে তার অভিষেক ঘটে। ঐ সময়ে অস্ট্রেলিয়া দল বেশ দূর্বল ছিল। পরবর্তী এক দশক দলের অন্যতম সদস্যে পরিণত হন তিনি ও যথেষ্ট সফলতার সাথে স্বীয় প্রতিভার স্বাক্ষর রাখেন।

কুইন্সল্যান্ডের পক্ষে স্বল্পসংখ্যক খেলায় অংশগ্রহণের পর ১৯৮৮ সালের শেষদিকে পাকিস্তান সফরের জন্য অস্ট্রেলিয়া দলের সদস্য মনোনীত হলে সকলেই আশ্চর্যান্বিত হন। ১৯৮৪ সালে হিলি'র শৈশবের আদর্শ ক্রিকেটার রড মার্শের অবসরের পর থেকেই অস্ট্রেলিয়ার উইকেটরক্ষণের মান বেশ দূর্বল ছিল। ওয়েন বি. ফিলিপস, টিম জোরার, গ্রেগ ডায়ার ও স্টিভ রিক্সন - সকলেই চেষ্টা চালালেও খুব কমই সফলতার পরিচয় দিয়েছেন। কিন্তু অস্ট্রেলিয়ার দল নির্বাচক গ্রেগ চ্যাপেল কুইন্সল্যান্ডে হিলি'র খেলার ধরন সম্পর্কে সম্যক অবগত ছিলেন। নিচেরসারির ব্যাটিংয়ের ধারাবাহিকতা রক্ষার স্বার্থে ও অভাব পূরণ করতে তাকে দলে অন্তর্ভুক্ত করেন।

সম্মাননা
খেলোয়াড়ী জীবন
অধিনায়কত্ব
বিশ্বরেকর্ড